Liturgikus események, programok

**A hét ünnepei**

**szerda**: Boldog Gizella királyné

**Eseménynaptár**

05.05. 17.00 Alsósok csoportja

05.06. 10.00 Baba-mama kör

05.07. 19.00 Kórus

05.08. 9.00 Karitász csoport

05.08. 17.30 Életige kör

05.08. 19.00 Virrasztás

05.08. 19.15 Ifi falka találkozó

05.09. 19.00 Férfikör

05.10. 16.00 Mesefoglalkozás

05.12. 17.00 Elsőáldozók csoportja

05.12. 19.30 Fiatal házasok csoportja

**Szentmisék, liturgikus templomi események**

 **Vasárnap:** 8.45 + édesanya, édesapa, nagypapa

 10.00 Rózsafüzér társulat tagjaiért

 18.30 Születendő gyermekért

**Hétfő:** 7.00 + családtagok

**Kedd**: 18.30 + szülők, élő családtagok

**Szerda:** 7.00

**Csütörtök:** 18.30 + Mária édesanya

**Péntek**: 18.30 + édesapa, édesanya, szülők, nagyszülők

**Szombat:**  18.30 élő és + családtagok

**Vasárnap** (10): 8.45 műtét sikeréért

 10.00 + Mária, Ferenc, szülők

 18.30 születendő gyermekért

**Temetés**: 05.05. 13.30 / Újköztemető-szóróparcella / Leiner Józsefné

Hirdetések

**Május 4-én** **16 órakor** egyházzenei hangversenyt tartunk, ahol a húsvéti időszakhoz kapcsolódó különböző liturgikus tételek és szövegek feldolgozásai fognak elhangzani.

Részletek a bejáratoknál elhelyezett plakátokon.

+++++

Ferenc pápa halálával Szent Péter széke és Róma püspökének tisztsége üres. Ezt nevezik sede vacante időszaknak.

A tegnapi temetéssel 9 napos gyász kezdődött Rómában. Naponta mutatnak be szentmisét az elhunyt pápáért.

Az új pápát megválasztó konklávé utána, május 7-én kezdődik.

Imádkozzunk azért, hogy a bíborosok bölcs döntést hozzanak, és az új főpásztor majd Isten szándéka szerint vezesse az egyházat!

+++++

**Hétfőn** 17 órára az alsósok csoportját várjuk.

+++++

**Csütörtökön** 9 órától Karitász csoport összejövetel, 17.30-tól Életige kör lesz. 19.15-től ifi Falka találkozó a plébánián.

**Pénteken** 19 órától a Férfikör találkozik.

+++++

**Szombaton** 16 órakor mesefoglalkozás lesz a plébánián.

+++++

Májusban minden nap **18 órakor elimádkozzuk a Lorettói litániát.**

+++++

Kedves Testvérek! Mindig nehéz az anyagiakról beszélni. Hálás vagyok a támogatásokért! Gyakran vannak a rendszeres kiadások mellett váratlan elvégzendő munkák. Ilyen most a tornyok galambok elleni védelme.

Az urnatemető bevételei adnak ezekhez fedezetet.

Arra kérem a testvéreket, hogy **segítsenek hírt adni az urnatemető lehetőségéről. Ehhez készítettünk egy szórólapot. Ismerősöknek, szomszédoknak lehet belőle vinni.** Köszönöm a segítséget!

+++++

Gondolatok a mai naphoz

**Szeretsz-e engem?**

Húsvét nyolcadában a feltámadásról szóló evangéliumi szakaszok segítettek a feltámadás hitének megerősítésében. Ma újra a Feltámadottal találkozhatunk a Szentírást hallgatva.

A tanítványok halászni indulnak. Fontos értenünk a képet. Nem a régi életükhöz tértek vissza, hanem a hétköznapokban végzik az emberhalászok munkáját, az igehirdetést. A két meg nem nevezett tanítvány helyére akár magunkat is beírhatjuk. Péter vezetésével végezzük tanúságtevő munkánkat. Ennek eredményessége nem csak rajtunk áll. Kell hozzá a kegyelem munkálkodása is. A lényeg, hogy a magam részét tegyem bele.

Jézus vár a parton, az Ő szavára megtelik a háló. Táplálékkal vár, önmagát adja eledelül nekünk.

A szakasz fontos része a Péternek feltett kérdés. Persze mindannyian hallottuk valamikor, és hallhatjuk napról napra a kérdést: Szeretsz engem? Úgy szeretsz engem, ahogy én szeretlek téged? (A jelenet magyar fordításban elvesző része, de a szeretetre három szó van a görögben, Péter pedig nem azzal a szóval válaszol, amivel Jézus kérdez.) Mit jelent számomra az Isten iránti szeretet?

A bíboros atyák ezen a héten különös módon is megélik a jézusi kérdést: Jobban szeretsz, mint a többiek? Vállalod a vezetés felelősségét, terhét? Akarod szolgálni egész egyházamat, otthagyva azt a rész területet, ahol eddig szolgáltál? Imádkozzunk azért, hogy olyan főpásztort válasszanak, aki szolgálni szeretne, aki az örömhírt a maga teljességében hirdetni akarja, aki a harsogó, értékvesztett világban fel akarja mutatni Jézus Krisztust, az Isten Fiát!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Húsvét 3. vasárnapja 2025. május 4.



Ujjongj az Úrnak földkerekség, nevének fönségéről énekelj, zengj neki dicsőítő éneket, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: ApCsel 5, 27b-32.40b-41

Inkább kell engedelmeskedni Istennek, mint az embereknek.

Szentlecke: Jel 5, 11-14

Méltó a bárány, akit megöltek, hogy övé legyen a hatalom, a dicsőség és az áldás.

Evangélium: Jn 21, 1-19

Igen, Uram, te tudod, hogy szeretlek.